Title: Wst1.v08.pdf
Tømming av vannlås: 1. Plassér en oppsamlingsbeholder under vannlåsen, for eksempel en litersbøtte. 2. Åpne låsen forsiktig og bruk gummihansker. Det er ofte uunngåelig å få vann og slam på hendene. 3. Tøm ut resterende innhold fra vannlåsen. Bruk gjerne en oppvaskbørste for å ta bort løstsittende slam i vannlåsen og tilsluttede rør. Samle opp alt slam og løst materiale. Hvis det er metallisk kvikksølv i det som tas ut av vannlåsen, vil man sjelden se dette. Innholdet i vannlåsen skal behandles som kvikksølvforurenset avfall. Vask vannlåsen grundig. 4. Åpne vannkranen forsiktig for å få med eventuelt slam. 5. Montér vannlåsen igjen. Ved behov byttes ødelagte eller dårlige pakninger. 6. Tøm innholdet i en uknuselig beholder med tett lokk, for eksempel en plastbeholder. Merk beholderen slik at det tydelig vises at det er kvikksølvholdig avfall. 7. Merk vannlåsen slik at det framgår når denne er tømt og av hvem. 8. Avfallet fra vannlåsene skal leveres til godkjent mottak eller innsamler.